b'\n_START_ARTICLE_\nHouse of Anubis\n_START_SECTION_\nSinopsi\n_START_PARAGRAPH_\nLes tres temporades de la s\xc3\xa8rie tenen una trama central diferent, per\xc3\xb2 totes es complementen entre elles. Cadascuna se centra en un misteri o personatge espec\xc3\xadfic. L\'argument principal que es planteja en la primera temporada arriba a un desenlla\xc3\xa7 quan finalitza, per\xc3\xb2 diversos elements d\'ella persisteixen o es resolen en les seg\xc3\xbcents tres temporades.\n_START_SECTION_\nPrimera temporada\n_START_PARAGRAPH_\nNina Martin (Nathalia Ramos) arriba a un internat al Regne Unit i li assignen la Casa d\'Anubis, una antiga resid\xc3\xa8ncia decorada a l\'estil del d\xc3\xa9u egipci Anubis, com la seva nova casa. _NEWLINE_Patricia Williamson (Jade Ramsey), la millor amiga i companya d\'habitaci\xc3\xb3 de la Joy Mercer (Klariza Clayton), est\xc3\xa0 dolguda pel fet que la seva amiga s\'ha anat sense deixar rastre i acusa a la Nina, qui ocupar\xc3\xa0 el lloc de Joy en el seva habitaci\xc3\xb3, d\'estar implicada amb la desaparici\xc3\xb3. M\xc3\xa9s tard, la Nina coneix a una dona gran anomenada Sarah (Rita Davies), qui havia viscut en d\xc3\xa8cades anteriors a la casa. Ella li obsequia un reliquiari i li diu que \xc3\xa9s l\'escollida i t\xc3\xa9 el poder de descobrir alguna cosa important. Per tal de resoldre el misteri darrere de la desaparici\xc3\xb3 de la seva millor amiga, la Patricia obliga a la Nina a passar una nit a les golfes de la casa com una mena de ritual d\'iniciaci\xc3\xb3. All\xc3\xa0, descobreix pistes i jerogl\xc3\xadfics que indiquen que la casa t\xc3\xa9 una hist\xc3\xb2ria secreta i un misteri que ning\xc3\xba coneix. Donat aix\xc3\xb2, decideix investigar al costat dels seus nous amics i companys, en Fabian Rutter (Brad Kavanagh) i l\'Amber Millington (Ana Mulvoy Ten), que formen un grup secret anomenat Sibuna (Anubis a l\'inrev\xc3\xa9s). _NEWLINE_L\'equip d\'adolescents troba pistes amagades dins de la casa, que els porten a descobrir que diversos dels seus mestres estan buscant la immortalitat al costat d\'en Victor Rodenmaar (Francis Magee), el guardi\xc3\xa0 de la casa. M\xc3\xa9s endavant s\'adonen que \xc3\xa9s possible obtenir-la mitjan\xc3\xa7ant la copa d\'Ankh, una antiguitat que els pares de la Sarah van obtenir de la tomba de Tutankhamon que est\xc3\xa0 amagada en algun lloc de la casa. Sibuna descobreix que la Joy est\xc3\xa0 segrestada pel pla d\'en Victor, ja que segons la llegenda eg\xc3\xadpcia ella \xc3\xa9s l\'escollida per la seva data de naixement, i \xc3\xa9s nom\xc3\xa9s ella qui pot fer funcionar la copa. En passar el temps la Nina descobreix que els mestres estan equivocats, ja que ella \xc3\xa9s l\'escollida, i que un enemic de Victor, Rufus Zeno (Roger Barclay), tamb\xc3\xa9 busca la copa. _NEWLINE_Mentre ho ja esmentat passa, Mick Campbell (Bobby Lockwood), un esportista amb problemes en el seu rendiment escolar, s\'adona que el seu festeig amb l\'Amber no \xc3\xa9s una cosa que li agrada completament i comen\xc3\xa7a a enamorar-se de la Mara Jaffray (Tasie Dhanraj), una de les estudiants amb millor mitjana de la instituci\xc3\xb3, que s\'ofereix a ajudar-lo amb les seves tasques escolars. Per la seva banda, l\'Alfie Lewis (Alex Sawyer) i en Jerome Clarke (Eugene Simon) es diverteixen fent bromes als seus companys, el que els ocasionar\xc3\xa0 problemes futurs.\n_START_SECTION_\nSegona temporada\n_START_PARAGRAPH_\nTots els estudiants, incloent a la Joy, tornen a la Casa d\'Anubis quan comen\xc3\xa7a un nou any escolar. En V\xc3\xadctor no abandona el seu desig de la immortalitat i ara est\xc3\xa0 en la recerca del Llibre d\'Isis, que cont\xc3\xa9 les instruccions per l\'ingredient final de la recepta i alguna pista per trobar la m\xc3\xa0scara d\'Anubis. Durant la seva exploraci\xc3\xb3 descobreix que la m\xc3\xa0scara d\'Anubis \xc3\xa9s el que vessa aquestes ll\xc3\xa0grimes d\'or, per\xc3\xb2 no sap on trobar-la. La Nina es veu assetjada per Senkhara (deessa eg\xc3\xadpcia) (Sophiya Haque), que li deixa una marca en el seu bra\xc3\xa7 amb la forma d\'Anubis i li exigeix que trobi la m\xc3\xa0scara abans que alg\xc3\xba m\xc3\xa9s ho faci o pagar\xc3\xa0 amb la seva vida i la de la seva \xc3\xa0via. Sibuna es reuneix de nou per buscar l\'objecte i investigar m\xc3\xa9s a fons. L\'Amber troba a les golfes una casa de nines id\xc3\xa8ntica a la Casa d\'Anubis, que cont\xc3\xa9 un mapa per arribar a la m\xc3\xa0scara, amagada despr\xc3\xa9s d\'uns t\xc3\xbanels secrets en una entrada del subterrani. _NEWLINE_L\'Eddie Miller (Burkely Duffield) arriba presentant-se com un nou estudiant provinent dels Estats Units. La Patricia i ell es critiquen en la seva arribada, per\xc3\xb2 a poc a poc van establint una relaci\xc3\xb3. Per la seva banda, l\'Alfie vol que l\'Amber sigui la seva n\xc3\xbavia despr\xc3\xa9s del que va passar l\'any anterior i en Mick es muda amb la seva fam\xc3\xadlia a Austr\xc3\xa0lia, per la qual cosa la Mara queda desconsolada. El Sr. Sweet (Paul Antony-Barber) envia a la Trudy (Mina Anwar) a ajudar a Jasper Chouhary (Sartaj Garewal), el padr\xc3\xad d\'en Fabian, en una exposici\xc3\xb3 eg\xc3\xadpcia situada prop de l\'escola, per la qual cosa la Vera Devenish (Poppy Miller ) es converteix en la nova majordoma de la Casa d\'Anubis, per\xc3\xb2 no saben que la Vera t\xc3\xa9 un maligne secret. Aviat entaula una bona relaci\xc3\xb3 amb en V\xc3\xadctor i l\'ajuda en la seva recerca a trobar la m\xc3\xa0scara. D\'altra banda, la Poppy Clarke (Frances Encell) arriba a estudiar a l\'escola i es descobreix que \xc3\xa9s la germana menor d\'en Jerome, qui no la tracta b\xc3\xa9 i s\'avergonyeix d\'ella. La Nina visita a la seva \xc3\xa0via uns dies. Un temps despr\xc3\xa9s descobreix que la seva \xc3\xa0via est\xc3\xa0 hospitalitzada per un desmai ocasionat pel cansament. Els membres de Sibuna han de passar per 7 fases molt perilloses per trobar la m\xc3\xa0scara abans que la Senkhara es molesti, i intenten desxifrar qui m\xc3\xa9s l\'est\xc3\xa0 buscant i quins esdeveniments tenen relaci\xc3\xb3 amb la maledicci\xc3\xb3 eg\xc3\xadpcia que envolta la casa. Aix\xc3\xad mateix, tots els estudiants s\'enfronten als problemes quotidians que implica l\'arribada de noves persones.\n_START_SECTION_\nTercera temporada\n_START_PARAGRAPH_\nLa s\xc3\xa8rie continua al comen\xc3\xa7ament d\'un nou curs escolar. Els estudiants _NEWLINE_es troben de nou, excepte la Nina, que no va tornar a la Casa d\'Anubis. _NEWLINE_L\'Eddie es converteix en l\xc3\xadder de Sibuna. Aquell any arriben dues noves _NEWLINE_estudiants: la Willow Jenks i la KT Rush, que es converteixen en membres de _NEWLINE_Sibuna (la primera s\'hi veu "obligada") i acaben sent-ne una part important. Tamb\xc3\xa9 arriba una nova _NEWLINE_professora, la senyoreta Denby, que amaga alguna cosa. Els membres de _NEWLINE_Sibuna hauran de descobrir que amaga i lluitar contra una maledicci\xc3\xb3 _NEWLINE_antiga de la casa, per evitar que el mal regni per sempre.'